സ്റ്റെഫി ഗ്രാഫ് ജോക്കോവിച്ചും കീഴടങ്ങിയ ഗോള്ഡന് സ്ലാമിന്റെ ഒരേയൊരു ജേതാവ് 1988 സോള് ഒളിമ്ബിക്സ്. വനിതകളുടെ സിംഗിള്സ് ഫൈനലില് അര്ജന്്റീനയുടെ ഗബ്രിയേല സബാറ്റിനി ജര്മ്മനിയുടെ 19കാരിയായ സ്റ്റെഫി ഗ്രാഫിനെ നേരിടുന്നു. സബാറ്റിനിക്ക് അന്ന് പ്രായം 18. കൗമാരം കടന്നിട്ടില്ലാത്ത, ടെന്നീസ് ലോകത്ത് അതിനോടകം അലയൊലികള് തീര്ത്ത രണ്ട് പേര് സോള് ഒളിമ്ബിക് പാര്ക്ക് ടെന്നിസ് സെന്്ററില് നേര്ക്കുനേര് റാക്കറ്റേന്തി നിലയുറപ്പിച്ചു. സ്റ്റെഫി അന്ന് ഒന്നാം സീഡും സബാറ്റിനി മൂന്നാം സീഡും ആയിരുന്നു. steffi graf golden slam Read Also: ടോക്യോ ഒളിമ്ബിക്സ്: സെമിയില് സ്വരേവിനെതിരെ തോറ്റുപുറത്ത് ജോക്കോവിച്ചിനു ഞെട്ടല് രണ്ടേ രണ്ട് സെറ്റുകളാണ് ആ കളി നീണ്ടുനിന്നത്. സബാറ്റിനിയെ വെറും രണ്ട് സെറ്റുകളില് സ്റ്റെഫി ഗ്രാഫ് കെട്ടുകെട്ടിച്ചു. അക്കൊല്ലം തന്നെ പരാജയപ്പെടുത്തിയ ഒരേയൊരു താരമായ സബാറ്റിനിയെ 63, 63 എന്ന സ്കോറിന് മറികടന്ന് സ്റ്റെഫി ഒളിമ്ബിക്സ് സ്വര്ണമെഡല് കഴുത്തിലണിഞ്ഞുനിന്നു. 1988 ഒക്ടോബര് ഒന്ന് ശനിയാഴ്ച. സ്റ്റെഫിക്കും ടെന്നിസ് ലോകത്തിനും ഒരിക്കലും മറക്കാനാവാത്ത ദിനമായിരുന്നു അന്ന്. അക്കൊല്ലം ഓസ്ട്രേലിയന് ഓപ്പണ്, ഫ്രഞ്ച് ഓപ്പണ്, വിംബിള്ഡണ്, യുഎസ് ഓപ്പണ് എന്നീ നാല് മേജര് ടൂര്ണമെന്്റുകള് ജയിച്ച് ഗ്രാന്ഡ് സ്ലാം നേടിയ സ്റ്റെഫി, ഒളിമ്ബിക്സ് പോഡിയത്തില് സ്വര്ണമെഡല് കഴുത്തിലിട്ടുനില്ക്കുന്ന ചിത്രം അച്ചടിച്ച് അതിനു മുകളില് പിറ്റേന്നിറങ്ങിയ മാധ്യമങ്ങള് ഇങ്ങനെ കുറിച്ചു, ദി ഗോള്ഡന് സ്ലാം. ആദ്യമായും അവസാനമായും ഒരു താരത്തിനു നേര്ക്ക് ആ വാചകം എഴുതപ്പെട്ടത് അന്നായിരുന്നു. മുന്പൊരിക്കലും ഒരാളും നേടിയിട്ടില്ലാത്ത നേട്ടം വിശേഷിപ്പിക്കാന് മാധ്യമങ്ങള് തിരഞ്ഞെടുത്ത ആ പേര് പിന്നീട് ഇതുവരെ പ്രയോഗിക്കാന് അവര്ക്കായിട്ടില്ല. 1988 ഒളിമ്ബിക്സില് സ്വര്ണമെഡല് നേടി ഗോള്ഡന് സ്ലാം സ്വന്തമാക്കിയ സ്റ്റെഫി ഞാന് സ്റ്റെഫിയുമായി സൗഹൃദത്തിലല്ല. സെമിയില് ഇറങ്ങും മുന്പ് ഗോള്ഡന് സ്ലാം ഓര്മപ്പെടുത്തിയ മാധ്യമപ്രവര്ത്തകനോട് നൊവാക് ജോക്കോവിച് പറയുകയാണ്. പക്ഷേ, നിങ്ങള്ക്ക് എന്നെ സ്റ്റെഫിയുമായി കണക്റ്റ് ചെയ്യാനാവുമെങ്കില് എങ്ങനെ അത് ചെയ്തു എന്ന് എനിക്ക് അവരോട് ചോദിക്കാനുണ്ട്. ജോക്കോവിച് സ്റ്റെഫിയെ വിളിച്ച് ഗോള്ഡന് സ്ലാം നേടാനുള്ള വിദ്യ ചോദിച്ചോ എന്നറിയില്ല. എന്തായാലും അദ്ദേഹത്തിന് അത് നേടാന് കഴിഞ്ഞില്ല. സെമിയില് ജര്മനിയുടെ അലക്സാണ്ടര് സ്വെരെവിനെതിരെ തോറ്റ ജോക്കോവിച്ച് പുറത്തായി. ജര്മ്മന് താരത്തിന്്റെ നേട്ടത്തിനൊപ്പമെത്താന് മറ്റൊരു ജര്മ്മന് താരം അനുവദിച്ചില്ല.